stanford-oval/wikipedia huggingface dataset:
Ultra Ethernet Consortium

Ultra Ethernet Consortium (התאגדות אולטרה איתרנט) ובקיצור UEC היא התאגדות שנוסדה ב-19 ביולי 2023 בחסות קרן לינוקס. מטרת ההתאגדות היא לפתח שכבת תעבורה אמינה (reliable), בעלת ביצועים גבוהים וללא איבוד מידע (lossless) עבור מחשוב עתיר ביצועים (HPC) ורשתות בינה מלאכותית. הסטנדרט מתחרה באינפיניבנד.
הארגון מפעיל קבוצות עבודה שונות המתמקדות בהיבטים שונים של שכבות התקשורת כמו השכבה הפיזית, שכבת הקשר, שכבת התעבורה ושכבת התוכנה וכן קבוצות עבודה לתחומים ספציפיים כמו שימושי אחסון, תאימות, ניהול הרשת וביצועי הרשת.
בהתאגדות חברות בין היתר AMD, אריסטה נטוורקס, ברודקום, סיסקו, EVIDEN, HP, אינטל, מטא, מיקרוסופט ואורקל.
בין הטכנולוגיות המשולבות בסטנדרט:
ריבוי נתיבים - שימוש במספר נתיבים (Multi-path) לשליחת חבילות המידע
הגמשה לסדר חבילות (Flexible ordering) - הפרוטוקול מגמיש את הדרישות הנוגעות לסדר ההגעה של חבילות, ומאפשר הגעה של חבילות מידע שלא בהכרח על פי סדר השליחה שלהן.
בקרת גודש (Congestion Control) - הפרוטוקול מנסה לשלב בתוכו יכולות של בקרת גודש לצמצום איבוד חבילות ברשת.
הערות שוליים

↑  Anton Shilov, Ultra Ethernet Consortium Grows to 55 Members, Reveals Some Details on Upcoming HPC Backbone Tech, www.anandtech.com
↑  angelahliu, UEC Progresses Towards v1.0 Set of Specifications, Ultra Ethernet Consortium, ‏2024-03-18 (באנגלית אמריקאית)
MZ-15

|  מידע כללי |
| --- | --- |
 סוג:  רובה 
 מדינה מייצרת:  ישראל 
 יצרן:  אמתן כרמיאל 
 מידע טכני
 קליבר:  5.56x45 מ"מ נאט"ו 
 
MZ-15F הוא רובה חצי-אוטומטי בקליבר 5.56x45 מ"מ נאט"ו באפיון צבאי (MIL-SPEC) שפותח ומיוצר על ידי חברת "אמתן כרמיאל" הישראלית. הרובה נחשף לראשונה בתערוכת IWA 2015 בעיר נירנברג בגרמניה.
גוף הרובה עשוי מחישול אלומיניום. בנוסף, קיימת גרסה שעוצבה על ידי מהנדסי החברה העשויה מפלטות אלומיניום תעופתי המקנה למשתמש נוחות ירי, הנדסת אנוש איכותית ועיצוב חדשני. לרובה שתי גרסאות: גרסה חצי אוטומטית MZ-15, רובה תואם AR-15 חצי אוטומטי. וגרסה אוטומטית (MZ-4) הרובה תואם M-4 ו-M-16. הרובה מסופק במספר צבעים: שחור, חום מדברי, ירוק ג'ונגל ומדברי. הוא מאובזר בכוונות ברזל מתקפלות לגיבוי ובמת פס מסילה מאלומיניום.
לדברי החברה, "אמתן כרמיאל" ייחודית בכך שהיא מייצרת בעצמה את כל חלקי המתכת של הרובה, עובדה המאפשרת לה שליטה מלאה על איכות ואמינות המוצרים ולתת מענה ופתרונות ייחודיים לדרישות המשתנות של הלקוחות. ולדבריה היא בין החברות הבודדות בעולם המייצרות בעצמן את כל חלקי הרובה.
Sail (שיר)

"Sail" הוא סינגל שהוקלט על ידי הלהקה האמריקאית Awolnation. השיר יצא לאור ב-8 בנובמבר 2010, על ידי חברת התקליטים Red Bull Records, במיני-אלבום "Back from earth", ובהמשך הוצג באלבום הבכורה שלהם Megalithic Symphony.
"Sail" הוא השיר המצליח ביותר מבחינה מסחרית של הלהקה עד כה. הוא הופיע לראשונה במקום 89 במצעד הבילבורד הוט 100 של ארצות הברית בספטמבר 2011, ובילה 20 שבועות בטבלה לפני שנשר. הסינגל נכנס מחדש להוט 100 כעבור שנה, והפך ללהיט רדום מסיבי והגיע לשיא חדש של מספר 17. "Sail" הוא השיר הראשון שטיפס לשיאו אחרי שנה ב-הוט 100.
רקע וכתיבה

"Sail" הוא שיר רוק אלקטרוני ורוק אלטרנטיבי. בעוד שהסולן של הלהקה, אהרון ברונו, מעולם לא אמר ישירות על מה "Sail" מדבר, בראיון בשנת 2016, הוא אמר שאנשים זקוקים לסוג שירים אחר, אפלים יותר מהסוג השמח שמשודר ברדיו, "אני זוכר שהשמעתי את השיר עבור חבר-מפיק שלי, והוא אמר לי שהכל נהדר, אבל השיר צריך פזמון אחר." לאחר מכן ניסה ברונו לכתוב פזמון אחר לשיר, אך לא הצליח להשיג את מה שחשב שהשיר זקוק לו ולבסוף השאיר את הפזמון כמו שהוא.
וידאו קליפ

הוידאו קליפ של "Sail" מתחיל כשהסולן של הלהקה אהרון ברונו רץ לבית. הוא נכנס לבית בתחושה שברח מהאיום שבחוץ ואז הוא סוגר את התריסים. לאחר מכן ברונו מוצא מכשיר הקלטה ומתחיל לשיר לתוכו. הוא נכנס לשירותים ומביט במראה, עדיין שר. אור ירוק נראה בבית, נראה שהוא סורק קסדת חלל וחליפת טיסה צבאית. כשהאור מטפס במעלה המדרגות לעברו, ברונו מתחבא בתוך אמבטיה מלאה. האור סורק אותו באמבטיה. לאחר מכן מתואר ברונו נמשך על הרצפה על ידי כוח לא ידוע; הוא מנסה להיצמד למשקוף, אך מאבד את אחיזתו. הסצנה עוברת אל ברונו שסוגר דלת ומנגן את קטע הפסנתר של השיר. כשמתחיל קטע הפזמון האחרון של השיר, הבית רועד. אורות ומנורות נדלקים ונכבים כשמשבי רוח נושבים בחוזקה. ברונו נמשך על ידי הכוח המסתורי מחוץ לבית, ולאחר מכן הוא מונף אל השמים כשסט של פנסים זורחים עליו. לבסוף, הוא מפיל את מכשיר ההקלטה.
לוידאו קליפ שצילמה היוטיוברית Nanalew שנתיים לפני הווידאו קליפ הרשמי יש 362 מיליון (נכון לספטמבר 2020) צפיות לעומת הווידאו קליפ השמי שלו יש 163 מיליון צפיות. ב-28 בינואר 2015, הסרטון של Nanalew נחסם מ-YouTube בגלל בעיות זכויות יוצרים, אך חזר כעבור מספר ימים.
גרסאות כיסוי, רמיקסים והופעות בתקשורת > ברשת

"Sail" שימש כפסקול לסרטון יוטיוב "Grinding the Crack" של הספורטאי ג'ב קורליס, שהועלה באוגוסט 2011, שהפך לוויראלי וגרף יותר מ-30 מיליון צפיות.
גרסאות כיסוי, רמיקסים והופעות בתקשורת > בסרטים

"Sail" הוצג בסרט "ניתוק" משנת 2012, בסרט האימה "פלייבק" משנת 2012 ובקומדיה הרומנטית Always Be My Maybe בשנת 2019.
גרסאות כיסוי, רמיקסים והופעות בתקשורת > בטלוויזיה

Bravo TV השתמשה בו כדי לפרסם את תוכנית הריאליטי "מתחת לסיפון" (2019).
פרסומת של BMW ששודרה במהלך אולימפיאדת קיץ 2012 השמיעה את Sail.
בשנת 2013, השיר שימש את ערוץ ההיסטוריה בטריילר לתוכנית "ויקינגים" ובטריילר של "היועץ" (2013).
Sail הוצג ב"Whiskey Tango Foxtrot", הפרק התשיעי בעונה השלישית של האישה הטובה.
Sail הוצג ב"The Walking Dead", הפרק העשרים ושתיים בעונה הרביעית של יומני הערפד.
קטע קצר מ־Sail שימש בפרק השני בעונה הראשונה של פליבג, קומדיה ודרמה של ה־BBC בשנת 2016.
"sail" שימש בפרק השמונה עשרה בעונה הרביעית של שקרניות קטנות, בשנת 2014.
גרסאות כיסוי, רמיקסים והופעות בתקשורת > במשחקי מחשב

מפתחת משחקי המחשב Valve מאפשרת לרכוש "חבילת מוזיקה" במשחק Counter-Strike: Global Offensive המכילה שירים של הלהקה וכוללת את "Sail".
רמיקס של "Sail" שנוצר על ידי "LED" מוצג כחלק מהמוזיקה במשחק "EA Sports UFC".
"Sail" ועוד מספר שירים נוספים שנוצרו על ידי הלהקה נוספו כאפשרות לרכישה בזמן מוגבל במשחק Smite.
מיקומי שיא

|   ‏‏‏  מצעדי סוף שנה> מדינה |   ‏‏‏  מצעדי סוף שנה> מצעד |   ‏‏‏  מצעדי סוף שנה> מיקום שיא |   ‏‏‏  מצעדי סוף שנה>  |
| --- | --- | --- | --- |
|  אוסטריה | Ö3 אוסטריה טופ 40‏ | 73 |  |
|  אוסטרליה | מצעד הסינגלים האוסטרלי | 47 |  |
|  ארצות הברית | בילבורד הוט 100 | 20 |  |
|  ארצות הברית | US Hot Rock Songs (Billboard) | 5 |  |
|  הממלכה המאוחדת | מצעד הסינגלים הבריטי | 127 |  |
|  שוודיה | סוורייטופליסטן | 49 |  |
היסטורית יציאה לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| ארצות הברית | 4 בינואר 2011 | רדיו אלטרנטיבי | Red Bull Records |  |
| ארצות הברית | 6 ביוני 2011 | רדיו רוק אקטיבי | Red Bull Records |  |
| ארצות הברית | 29 באוקטובר 2012 | רדיו מוזיקה עכשווית למבוגרים | Red Bull Records |  |
| ארצות הברית | 29 באוקטובר 2012 | רדיו להיטים עכשוויים | Red Bull Records |  |
| ארצות הברית | 13 ביוני 2011 | הורדה דיגיטלית | Red Bull Records |  |
| גרמניה | 23 בספטמבר 2011 | הורדה דיגיטלית | Red Bull Records |  |
| הממלכה המאוחדת | 25 בספטמבר 2011 | הורדה דיגיטלית | Red Bull Records |  |
| צרפת | 26 בספטמבר 2011 | הורדה דיגיטלית | Red Bull Records |  |
| ספרד | 27 בספטמבר 2011 | הורדה דיגיטלית | Red Bull Records |  |
הערות שוליים

↑  Gary Trust, Gary Trust, Ask Billboard: How Does The Hot 100 Work?, Billboard, ‏2013-09-29 (באנגלית אמריקאית)
↑  Teitelman, Bram (4 במרץ 2014). "Devildriver set 'Sail' with new lyric video". Metal Insider. נבדק ב-21 במאי 2016. {{cite web}}:  (עזרה)
↑  Dolan, Jon (19 במרץ 2015). "Awolnation – Run". Rolling Stone Australia. אורכב מ-המקור ב-2016-06-11. נבדק ב-21 במאי 2016. {{cite journal}}:  (עזרה)
↑  Cridlin, Jay (29 בנובמבר 2011). "AWOLNATION'S Aaron Bruno talks 'Sail,' electronic influences and the art of melding genres". Tampa Bay Times. אורכב מ-המקור ב-2017-09-11. נבדק ב-21 במאי 2016. {{cite news}}:  (עזרה)
↑  https://archive.org/download/WhatsNewInterviewsAaronBrunoOfAwolnation/WhatsNewInterviewsAaronBrunoOfAwolnation.mp3
1 2 3  Fekadu, Mesfin (28 באפריל 2014). "How 'Sail' sold: Story of Awolnation's Aaron Bruno". Businessweek. נבדק ב-22 באפריל 2014. {{cite web}}:  (עזרה)
↑  Toepfer, Susan (21 בנובמבר 2011). "'The Good Wife' Season 3, Episode 9, 'Whiskey Tango Foxtrot': TV Recap". The Wall Street Journal. נבדק ב-28 באפריל 2014. {{cite web}}:  (עזרה)
↑  "The Vampire Diaries Songs: Music From Season 4, Episode 22". Wetpaint. נבדק ב-28 באפריל 2014. {{cite web}}:  (עזרה)
↑  Heaney, Gregory. "Sail – AWOLNATION". AllMusic. Rovi Corporation. נבדק ב-12 באוגוסט 2013. {{cite web}}:  (עזרה)
↑  "Alternative". All Access Music Group. אורכב מ-המקור ב-25 בדצמבר 2010. נבדק ב-12 באוגוסט 2013. {{cite web}}:  (עזרה)
↑  "Going For Adds: Active Rock (Week Of: June 6, 2011)". Radio & Records. אורכב מ-המקור ב-10 בינואר 2014. נבדק ב-12 באוגוסט 2013. {{cite web}}:  (עזרה)
↑  "Going For Adds: Hot AC (Week Of: October 29, 2012)". Radio & Records. אורכב מ-המקור ב-13 בפברואר 2013. נבדק ב-12 באוגוסט 2013. {{cite web}}:  (עזרה)
↑  "Going For Adds: CHR/Top 40 (Week Of: October 29, 2012)". Radio & Records. נבדק ב-12 באוגוסט 2013. {{cite web}}:  (עזרה)(הקישור אינו פעיל)
↑  "AWOLNATION" (בגרמנית). 7digital (GER). נבדק ב-12 באוגוסט 2013. {{cite web}}:  (עזרה)
↑  "AWOLNATION". 7digital. אורכב מ-המקור ב-2013-03-27. נבדק ב-12 באוגוסט 2013. {{cite web}}:  (עזרה)
↑  "AWOLNATION" (בצרפתית). 7digital (FRA). נבדק ב-12 באוגוסט 2013. {{cite web}}:  (עזרה)
↑  "AWOLNATION" (בספרדית). 7digital (SPA). נבדק ב-12 באוגוסט 2013. {{cite web}}:  (עזרה)
| --- | --- |
בקרת זהויות :  MusicBrainz work: 71601978-d969-4281-a4f1-28f2f92978dd
Shake It Off (שיר של מריה קארי)

Shake It Off (בעברית: מתנערת מזה) הוא שיר של הזמרת מריה קארי מתוך אלבומה התשיעי The Emancipation of Mimi. השיר יצא כסינגל השלישי מתוך האלבום והוא נכתב והופק על ידי קארי עצמה, ג'רמיין דופרי, בריאן מיכאל קוס וג'ונטה אוסטין.
קידום וניתוח מוזיקלי

השיר נשלח לראשונה לרדיו ב-12 ביולי 2005 על ידי חברות התקליטים "איילנד רקורדס" ו"מרקורי רקורדס" כסינגל השלישי בארצות הברית בעוד השיר "Get Your Number" יצא כסינגל השלישי במדינות אחרות בעולם.
מבחינה מוזיקלית השיר הוא שיר R&B עם השפעות של היפ-הופ ופופ. מבחינה לירית השיר מדבר על המשכת החיים כרגיל אחרי פרידה ממאהב בוגדני.
ביקורת

השיר זכה לביקורות חיוביות מהמבקרים שהחמיאו לו על המילים הפשוטות אך מעוררות ההשראה וקראו לו אחד מהשירים הבולטים מהאלבום. השיר שהה 6 שבועות במקום ה-2 בארצות הברית זאת לאחר שהשיר שלה "We Belong Together", חסם אותה מלהגיע למקום הראשון. ובכך שברה שיא והפכה לאמנית הנשית הראשונה שנמצאת ב-2 המקומות הראשונים במצעד בו זמנית.
ההצלחה של השיר הגיע גם לאוסטרליה וניו זילנד שם השיר הגיע למקומות ה-6 וה-5, בהתאמה. אם כי באירופה השיר פחות זכה להצלחה כאשר הגיע למקום ה-31 בלבד במצעד האירופאי הכללי.
וידאו קליפ

הקליפ לשיר ביים ג'יי נאבה והוא בכיכובו של השחקן כריס טאקר. הקליפ היה מועמד לפרס קליפ ה-R&B הטוב ביותר בטקס פרסי ה-VMA. על מנת לקדם את השיר ביצעה אותו קארי בטקס פרסי ה-VMA, בטקס פרסי המוזיקה העולמית, בתוכנית הבריטית טופ אוף דה פופס, בתוכנית "בוקר טוב אמריקה" ובתוכנית "Dick Clark's New Year's Rockin' Eve".
בנוסף, הוא גם נכלל ב-3 מסיבובי ההופעות של הזמרת.
מיקומי שיא

|   ‏‏‏  מצעדים ודירוגים (2005)> מדינה |   ‏‏‏  מצעדים ודירוגים (2005)> מצעד |   ‏‏‏  מצעדים ודירוגים (2005)> מיקום שיא |   ‏‏‏  מצעדים ודירוגים (2005)>  |
| --- | --- | --- | --- |
|  אוסטרליה | מצעד הסינגלים האוסטרלי | 6 |  |
|  אירופה | אירופה הוט 100 | 31 |  |
|  אירלנד | מצעד הסינגלים האירי | 15 |  |
|  ארצות הברית | בילבורד הוט 100 | 2 |  |
|  ארצות הברית | מצעד שירי ה-R&B\היפ הופ | 2 |  |
|  ארצות הברית | מצעד 40 שירי המיינסטרים | 1 |  |
|  ארצות הברית | מצעד השירים הקצביים | 1 |  |
|  הממלכה המאוחדת | מצעד הסינגלים הבריטי | 9 |  |
|  הממלכה המאוחדת | מצעד שירי ה-R&B | 2 |  |
|  ניו זילנד | המצעד הניו זילנדי הרשמי | 5 |  |
|  סקוטלנד | מצעד הסינגלים הסקוטי | 24 |  |
|   ‏‏‏  מצעדי סוף שנה (2005)> מדינה |   ‏‏‏  מצעדי סוף שנה (2005)> מצעד |   ‏‏‏  מצעדי סוף שנה (2005)> מיקום שיא |   ‏‏‏  מצעדי סוף שנה (2005)>  |
| --- | --- | --- | --- |
|  אוסטרליה | מצעד הסינגלים האוסטרלי | 84 |  |
|  ארצות הברית | בילבורד הוט 100 | 15 |  |
|  ארצות הברית | מצעד שירי ה-R&B\היפ הופ | 25 |  |
|  ארצות הברית | מצעד שירי הפופ | 29 |  |
|  ארצות הברית | מצעד השירים הקצביים | 14 |  |
|  הממלכה המאוחדת | מצעד הסינגלים הבריטי | 117 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | זהב | 35,000 |
| ארצות הברית (RIAA) | פלטינה | 1,000,000 |
Type introspection

בתחום התוכנה, זיהוי עצמי של טיפוס (Type introspection) היא האפשרות של תוכנית לבדוק את הטיפוס של אובייקט (או איזו מחלקה הוא מייצג) או המאפיינים שלו במהלך זמן הריצה של התוכנית. אפשרות זו מופיעה בחלק משפות התכנות.
את יכולת הזיהוי העצמי ניתן להדגים בדוגמת הקוד הבאה בשפת C++:
Person* p = dynamic_cast<Person *>(obj);
if (p != nullptr) {
  p->walk();
}
בדוגמת קוד זו התוכנית מקבלת משתנה בשם obj שלא ידוע מה מראש מה טיפוסו. באמצעות שימוש בהמרה דינמית (dynamic_cast) מסוגלת התוכנית לבדוק במהלך ריצתה האם האובייקט הוא מסוג  Person ולפעול בהתאם.
תמיכה בזיהוי עצמי של טיפוסים בשפות שונות > C++

תומכת במנגנון זיהוי עצמי באמצעות מנגנון ה-RTTI, אופרטור typeid והמרה דינמית (dynamic_cast). הביטוי  dynamic_cast יכול להיות בשימוש כדי לזהות האם אובייקט מסוים הוא "תת" אובייקט של מחלקה אחרת.
האופרטור typeid מחזיר אובייקט מסוג std::type_info שמתאר את הסוג (מחלקת אב, לרוב) של האובייקט עליו הוא מבוצע. דוגמה לשימוש:
if (typeid(Person) == typeid(*obj)) {
  serialize_person( obj );
}
תמיכה בזיהוי עצמי של טיפוסים בשפות שונות > Java

בשפת Java הדוגמה הפשוטה ביותר של זיהוי עצמי של טיפוס הוא האופרטור instanceof. אופרטור זה בודק האם האובייקט המסוים שייך למחלקה מסוימת (או לתת מחלקה שלה, או למחלקת המימוש של ממשק). לדוגמה:
if(obj instanceof Person){
   Person p = (Person)obj;
   p.walk();
}
המחלקה  java.lang.Class היא הבסיס של זיהוי עצמי של טיפוס בצורה מתקדמת יותר.
כך למשל, אם רצוי לקבוע את סוג האובייקט, ניתן להשתמש ב-  Object.getClass ו Class.getName. לדוגמה:
System.out.println(obj.getClass().getName());
ראו גם

Reflection (תכנות)
הערות שוליים

↑  Java SE Specifications, docs.oracle.com
↑  Java API:  java.lang.Class
ערך זה הוא קצרמרבנושא מחשבים. אתם מוזמנים לתרום לוויקיפדיה ו.
Lady Antebellum

ערך זה עוסק באלבום הבכורה של להקת ליידי אנטבלום. אם התכוונתם לערך העוסק בלהקה, ראו .
Lady Antebellum הוא אלבום הבכורה של להקת הקאנטרי ליידי אנטבלום. האלבום יצא ב-15 באפריל 2008.
האלבום נכנס היישר למקום הראשון במצעד אלבומי הקאנטרי של הבילבורד ולמקום הרביעי במצעד הבילבורד 200.
הסינגל מתוך האלבום I Run to You היה הסינגל הראשון של הלהקה שהגיע למקום הראשון במצעד הקאנטרי של הבילבורד.
רשימת שירים

| מס' | שם | כותב(ים) | משך |
| --- | --- | --- | --- |
| 1. | Love Don't Live Here  | דייב הייווד, צ'ארלס קלי, הילרי סקוט | 3:50 |
| 2. | Lookin' for a Good Time  | דייב הייווד, צ'ארלס קלי, הילרי סקוט, קייט פולס | 3:07 |
| 3. | All We'd Ever Need  | ויקטוריה שאו, קייט פולס, הילרי סקוט, אדריאן פולס | 4:40 |
| 4. | Long Gone  | טום דוגלס, דייב הייווד, צ'ארלס קלי, הילרי סקוט | 3:55 |
| 5. | I Run to You  | ויקטוריה שאו, ג'ייסון דיר, מאט לופז | 4:12 |
| 6. | Love's Lookin' Good on You  | ויקטוריה שאו, דייב הייווד, צ'ארלס קלי, הילרי סקוט | 4:27 |
| 7. | Home Is Where the Heart Is  | דייב הייווד, צ'ארלס קלי | 3:45 |
| 8. | Things People Say  | דייב הייווד, צ'ארלס קלי | 3:50 |
| 9. | Slow Down Sister  | דייב הייווד, צ'ארלס קלי, ויקטוריה שאו, ג'ייסון גמביל | 3:06 |
| 10. | Can't Take My Eyes Off You  | דייב הייווד, צ'ארלס קלי, הילרי סקוט | 4:45 |
| 11. | One Day You Will  | דייב הייווד, צ'ארלס קלי, הילרי סקוט, קליי מילס | 4:30 |
| רצועת בונוס ב-iTunes בלבד> מס' | רצועת בונוס ב-iTunes בלבד> שם | רצועת בונוס ב-iTunes בלבד> משך | רצועת בונוס ב-iTunes בלבד>  | רצועת בונוס ב-iTunes בלבד>  | רצועת בונוס ב-iTunes בלבד>  | רצועת בונוס ב-iTunes בלבד>  | רצועת בונוס ב-iTunes בלבד>  | רצועת בונוס ב-iTunes בלבד>  | רצועת בונוס ב-iTunes בלבד>  |
| --- | --- | --- | --- | --- | --- | --- | --- | --- | --- |
| 12. | Emily  | 3:59 |  |  |  |  |  |  |  |
מבצעים

באלבום השתתפו חברי ליידי אנטבלום ו-12 מוזיקאים נוספים ניגנו באלבום.
מבצעים > חברי ליידי אנטבלום

דייב הייווד - גיטרה אקוסטית, גיטרה חשמלית, מנדולינה, קולות רקע
צ'ארלס קלי - שירה וקולות רקע
הילרי סקוט - שירה וקולות רקע
סינגלים

מתוך האלבום יצאו שלושה סינגלים: Love Don't Live Here, ‏Lookin' for a Good Time ו-I Run to You.
סינגלים > Love Don't Live Here

Love Don't Live Here הוא סינגל הבכורה של הלהקה (קדם לו Never Alone, אך בו השלישייה התארחה ולא הייתה המבצעת העיקרית), השיר יצא כסינגל השיר הגיע למקום השלישי במצעד שירי הקאנטרי של הבילבורד ולמקום ה-53 במצעד הכללי (בילבורד הוט 100).
סינגלים > Lookin' for a Good Time

הסינגל השני מהאלבום הוא Lookin' for a Good Time. הסינגל הגיע למקום ה-11 במצעד הקאנטרי ול-67 בהוט 100.
סינגלים > I Run to You

I Run to You הוא הסינגל השלישי והאחרון שיצא מתוך האלבום, והמצליח מבין השלושה. הסינגל הגיע למקום הראשון במצעד הקאנטרי של הבילבורד ולמקום ה-27 במצעד הכללי (בילבורד הוט 100).
I Run to You נכלל גם בגרסה הבינלאומית של האלבום Need You Now.
Ultra

Ultra (אולטרה) הוא אלבום האולפן התשיעי של להקת המוזיקה האלקטרונית הבריטית דפש מוד, שיצא באפריל 1997.
ב-1 ביוני 1995, הודיע אלן ויילדר על פרישתו מהלהקה, לטובת פרויקט הסולו שלו, Recoil. בשנתיים שקדמו לאלבום, התמכר דייב גהאן קשות לסמים. בין היתר, הוא ניסה להתאבד ואף חווה מוות קליני למשך 2 דקות, לאחר שנטל מנת יתר של הרואין וקוקאין.
עזיבתו של ווילדר ומצבו של גהאן גרמו לרבים להאמין כי הגיע הסוף של הלהקה, אך לא כך היו הדברים והלהקה חזרה לאלבום נוסף 4 שנים אחרי האלבום הקודם, Songs of Faith and Devotion.
האלבום הגיע למקומות 1 ו-5 במצעדי האלבומים בבריטניה וארצות הברית (בהתאמה).
רשימת שירים

כל השירים נכתבו על ידי מרטין גור.
דייב גהאן שר את כל השירים מלבד Home ו-The Bottom Line, שאותם שר מרטין גור.
Home הוא הסינגל השלישי שאותו מרטין גור שר (הקודמים היו Somebody ו-A Question Of Lust).
Uselink ו-Jazz Thieves הם שירים אינסטרומנטליים.
Junior Painkiller הוא קטע אינסטרומנטלי מוחבא ושמו לא מופיע בעטיפת האלבום.
T-40

| --- | --- |

 מידע כללי
 סוג:  דגם רכב קרבי 
 מדינה מייצרת:  ברית המועצות
 יצרן:  NIIDAR 
 שנת ייצור:  1941-46
 תקופת השימוש:  1941–1946 (כ־5 שנים) 
 מערכה מרכזית:  מלחמת העולם השנייה
 יחידות שיוצרו:  222 
 מידע טכני
 אורך:  4.11 מטר
 רוחב:  2.33 מטר
 גובה:  1.95 מטר
 משקל:  5.9 טון
 מהירות:  44 ק"מ/שעה
 מנוע:  GAZ-202 70 כ"ס
 שריון:  7-14 מ"מ
 צוות:  2
 מערכות נשק
 חימוש עיקרי:  מקלע DShK,‏ 12.7 מ"מ
 חימוש משני:  DT ,‏ 7.62 מ"מ
 
T-40 הוא טנק סיור אמפיבי תוצרת ברית המועצות שהופעל על ידי הצבא האדום במלחמת העולם השנייה.
כלי רכב אמפיביים היו חשובים לצבא האדום, עדות לכך היא ייצורם של יותר מ-1,500 טנקים אמפיביים בשנות ה-30 של המאה ה-20. ה-T-40 היה אמור להחליף את טנקים הקלים ה-T-37 וה-T-38 והציג שיפור במספר תחומים: מנוע הכוהל של ה-T-38 הוחלף במנוע בנזין מודרני יותר והוא חומש במקלע בעל קליבר של 12.7 מ"מ לעומת מקלע ה-7.62 מ"מ שהיה בשימוש ב-T-38. עיצובו היה מעולה, אך משום לחצי מלחמה הסובייטים העדיפו ייצור של טנקים אמפיביים קלים, ורק מספר קטן של T-40 נבנו.
ייצורו של הT-40 החל קרוב מאוד לפרוץ מלחמת העולם השנייה, והיה אמור להיכנס לתפקיד ביחידות סיור. כשהצורך לכמות גדולה של טנקים נהיה קריטי, עוצבה גרסה שנייה, לא אמפיבית, של הטנק. עיצוב זה הפך לטנק הT-60. טנק זה היה פשוט יתר, זול יותר, בעל חימוש טוב יותר ומילא אותם התפקידים של הT-40. תחת לחץ המלחמה, נעצר ייצורו של T-40 לטובת ייצורו של T-60. לכן, יוצרו רק 222 יחידות T-40 לעומת 6,000 יחידות של T-60.
הT-40 צולם רבות לאורך מבצע ברברוסה וגם במהלך ההגנה על מוסקבה. הופעותיו של הטנק הפכו נדירות לאחר 1941. כמה T-40 שנשארו בשירות עד שנת 1946 שימשו להכשרת טירונים בבסיסי אימונים.
Lady Be Good

| --- | --- |

המפציץ Lady Be Good לאחר התרסקותו, בסביבות 1958
 תאריך:  4 באפריל 1943
 מיקום:  מדבר סהרה, לוב
 גורם:  טעות אנוש
 קואורדינטות:  26°42′45.7″N 24°01′27″E﻿ / ﻿26.712694°N 24.02417°E﻿ / 26.712694; 24.02417מקום ההתרסקות
 הרוגים:  9
 ניצולים:  0
 המעורבים באסון

כלי טיס
 כלי טיס:  קונסולידייטד B-24 ליברייטור
 מוצא:  שדה התעופה הצבאי בנינה
 יעד:  שדה התעופה הצבאי בנינה
 חניות ביניים:  הפצצת נאפולי
 מפעיל:  חיל האוויר של ארצות הברית
 אנשי צוות:  9
  (למפת לוב מוגדלת) טריפולי בנגאזי מיסראתה אל-ביידא רדאמס סבהא תוניסיה אלג'יריה ניז'ר צ'אד סודאן מ. הים התיכוןמקום ההתרסקות(למפת לוב רגילה) טריפולי בנגאזי מיסראתה אל-ביידא רדאמס סבהא תונ. אלג'. ניז'ר צ'אד סו. מ. הים התיכוןמקום ההתרסקות
צוות המטוס
שברי המטוס בתמונה מ-1960
Lady Be Good היה שמו של מפציץ כבד מסוג קונסולידייטד B-24 ליברייטור של חיל האוויר של ארצות הברית שהתרסק בימת החול כאלאנשיו במדבר לוב בנסיבות לא ברורות, לאחר שחזר מגיחת הפצצה על נאפולי שבאיטליה במלחמת העולם השנייה. המפציץ שהתרסק לאחר שאזל לו הדלק, נמצא במרחק מאות קילומטרים משדה התעופה הצבאי בנינה בו היה אמור לנחות, וכל צוותו נעלם.
מהלך המשימה

ב-4 באפריל 1943 יצאו 25 מפציצים מלהק הפצצה 376 של בעלות הברית משדה התעופה הצבאי בנינה שבלוב להפציץ מטרות בנאפולי. ביניהם היה גם המפציץ Lady Be Good (מספר סידורי 41-24301) שהשתייך לטייסת הפצצה 514. לאחר תום המשימה, לא הגיע המפציץ חזרה ליעדו ולאחר מספר ניסיונות חיפוש שעלו בתוהו, הוכרזו תשעת אנשי הצוות כנעדרים וההנחה הייתה שהם התרסקו לתוך הים התיכון.
לצוות המפציץ הייתה זו משימת הקרב הראשונה. הם הגיעו ללוב ב-18 במרץ 1943, שבוע לפני המפציץ שהגיע לשדה חדש לחלוטין. הטייס היה סגן ויליאם האטון וטייס המשנה רוברט טונר. יחד איתם היו עוד 7 אנשי צוות בתפקידים שונים. הם המריאו למשימתם מבנינה בשעה 15:00 ומטוסם היה בין האחרונים להמריא. רוחות חזקות וראות גרועה וייתכן גם שחוסר ניסיונם, מנע מהם להצטרף לקבוצת ההפצצה הראשית, והם המשיכו לבצע את המשימה בגפם.
בדיווחים ביומן הנווט נרשם כי בשעה 20:52 הם פנו בכיוון 140° מה שמלמד שכנראה הם זנחו את משימת ההפצצה והחלו לחזור לכיוון הבסיס. בשעה 22:00 הטיל הצוות את הפצצות לים התיכון כדי להקל על משקל המטוס ולחסוך בדלק. בחצות הלילה התקשר הטייס לבסיסו ודיווח כי מכשיר הניווט שלו אינו פועל ושאל מה מיקום הבסיס. נמסר לו כיוון, אך לא ברור אם תקשורת הרדיו אכן הגיעה למטוס. המטוס חלף מעל הבסיס, לא הבחין בזיקוק סימון שנורה על מנת להסב את תשומת לבו והמשיך למעמקי יבשת אפריקה עוד שעתיים טיסה. משאזל הדלק, החליט הצוות לצנוח מהמטוס אל המדבר. המטוס עצמו המשיך לטוס ללא צוות לכיוון דרום, עד שאזל הדלק והוא התרסק.
מציאת הגופות

ב-27 בפברואר 1959 גילתה משלחת חיפושי נפט בריטית את שברי המטוס. המטוס היה כמעט שלם ונמצאו הוכחות כי מנוע אחד אפילו פעל בעת ההתרסקות, מה שמלמד שהמטוס איבד גובה באיטיות ובעצם גלש גלישת גחון על אדמת החול המדברית עד שנעצר. צוות חקירה ראשון הגיע למקום ב-26 במאי 1959 ומצא את המטוס במצב מצוין, 16 שנה לאחר ההתרסקות. המקלעים היו בכושר ירי ומכשיר הקשר פעל כשורה. אפילו ספל תה נמצא ראוי לשתייה. בכל האזור סביב המטוס לא נמצאו גופות או שלדי גופות וגם לא שרידי מצנחים. רישומים ביומן הנווט נפסקו כבר באזור נאפולי.
משלחת חיפוש של צבא ארצות הברית נשלחה כדי למצוא את הנעדרים. המשלחת הגיעה למסקנה כי הצוות צנח מן המטוס טרם התרסקותו והחל לצעוד לכיוון צפון. הם הניחו שהגופות קבורות מתחת לדיונות החול.
ב-1960 נמצאו שמונה מתוך תשע הגופות לאחר מאמץ חיפוש מרוכז של משלחת חיפושי נפט בריטית. הגופות נמצאו מרוחקות זו מזו, וניתן היה ללמוד מהן, ומהיומנים שכתבו אנשי הצוות את מהלך האירועים לאחר הצניחה. שמונת אנשי הצוות הצליחו להפגש לאחר הצניחה, לאחר שאתרו זה את זה בירי מאקדח נורים. איש הצוות התשיעי, המטילן ג'ון וורבקה, לא נמצא על ידם היות שמצנחו נפתח רק באופן חלקי, וסביר להניח שהוא נהרג מיד עם הפגיעה בקרקע. גופתו הייתה הראשונה שנמצאה. מתוך הנחה מוטעית שהם קרובים לים התיכון, הם החלו בצעידה צפונה תוך שהם משאירים מאחוריהם ציוד לא חיוני, כסימון הדרך למשלחת חיפושים שאולי תצא לחפש אותם.
למרות שהייתה ברשותם רק מימייה אחת של מים, חלקם שרדו בחום המדבר הנוראי שמונה ימים, והצליחו לעבור מרחק של 170 ק"מ. שרידיהם של חמישה נמצאו מקובצים במרחק 128 ק"מ ממקום ההתרסקות ושלושה המשיכו לבד בניסיון להזעיק עזרה. אחד מהם הצליח להמשיך עוד 32 ק"מ, השני 43 ק"מ. השרידים של האחרון, המקלען ורנון מור לא נמצאו מעולם. ייתכן ונצפה על ידי משלחת חיפושי נפט ב-1953, ונקבר מאז בחולות. המשלחת לא ידעה באותה עת כי יש צוות מטוס נעדר בסביבה והם צילמו את הגופה שמצאו וקברו אותה. על פי הצילומים, יש סבירות גבוהה שזה אכן מור.
ביומן שנתגלה על גופתו של טייס המשנה רוברט טונר, מתוארים הקשיים הרבים בהם נתקל הצוות. אחד הגילויים המדהימים הוא שהצוות בכלל לא היה מודע לכך שהוא מעל יבשה, למרות שטסו שעתיים לפחות מעל יבשה, והיו מרוחקים כ-640 ק"מ מהים.
החוקרים מאמינים כי הצוות היה יכול להנצל אם היו יודעים כמה עמוק הם בתוך היבשת ואם היו מאתרים במפה את מיקומם המשוער. במרחק קרוב לזה שבו הלכו צפונה, אם היו הולכים דרומה, היו מגיעים לנווה המדבר אל זיגהן. בדרכם לשם גם היו נתקלים בשרידי המטוס, שבו היו מים, אוכל ואספקה בשפע. ייתכן והיו מצליחים גם להפעיל את מכשיר הקשר, שהיה תקין, ומזעיקים עזרה.